«Құқық негіздері» пәні бойынша
Педагогтердің білімін бағалауға арналған тест спецификациясы
(2026 жылдан бастап қолдану үшін)

Мақсаты: Бастауыш, негізгі орта және жалпы орта білімнің жалпы білім беретін оқу бағдарламаларын іске асыратын білім беру ұйымдарында жұмыс істейтін педагогтерді аттестаттау барысында Педагогтердің білімін бағалау тест тапсырмаларын әзірлеу мақсатында құрастырылған.
Мiндетi: Педагогтердің білім деңгейінің біліктілік талаптарға сәйкестігін анықтау.	
Тест мазмұны: «Құқық негіздері» пәні бойынша оқу бағдарламасына сәйкес оқу материалдары енгізілген.
	№
	Тақырып
	№
	Тақырыпша
	Оқыту мақсаттары

	01
	Құқық түсінігі
	01
	Құқық және оның қоғамдық қатынастарға әсері
	Әлеуметтік нормалар жүйесіндегі құқық ұғымы мен ролін түсіндіру

	02
	Мемлекет және құқық туралы негізгі ұғымдар
	02
	Құқық жүйесі. Мемлекет құқықтың ерекше субъектісі ретінде
	Құқық жүйесі және оның негізгі элементтерін түсіндіру (құқық нормалары, сала, ішкі сала, құқықтық институт); мемлекетті құқық және құқықтық қатынастың негізгі субъектісі ретінде анықтау

	03
	Конституциялық құрылым негіздері. Адам және азаматтың құқықтары мен бостандықтары
	03
	Қазақстан өзін демократиялық, зайырлы, құқықтық және әлеуметтік мемлекет ретінде жариялауы. Қазақстан Республикасында адам мен азаматтың құқықтары мен міндеттері. 
	Конституциялық құрылым негіздерін түсіндіру; Қазақстан Республикасы Конституциясын талдау арқылы адамның және азаматтың конституциялық құқықтары, бостандықтары мен міндеттерін анықтау

	04
	Құқықтық мемлекет, азаматтық қоғам
	04
	Құқықтық мемлекет түсінігі және оның принциптері. Азаматтық қоғам түсінігі, оның негізгі элементтері мен институттары.
	Құқықтық мемлекеттің принциптерін айқындау; конституциялық принциптер негізінде азаматтық қоғамның элементтері мен институттарын ажырату

	05
	Меншік құқығы
	05
	Меншік құқығы түсінігі және оның қорғалуы. Меншік құқығына ие болу. Меншік түрлері
	Меншік түрлерін анықтау; меншік құқығына ие болудың және тоқтатылудың жолдарын, құқықтық жағдаяттарды талдау арқылы анықтау

	06
	Еңбек құқығы жүйесі
	06
	Қазақстан Республикасында еңбек қатынастарының құқықтық реттелуі
	Қазақстан Республикасы еңбек қатынастарын құқықтық реттеудің негізгі ұғымдары мен принциптерін түсіндіру

	07
	Еңбекті қорғау
	07
	Еңбек дауларының шешілу жолдары. Кәмелетке толмағандардың еңбегі заңнамамен қорғалуы
	Құқықтық нормативтік актілерге сүйене отырып, еңбек дауларын шешу жолдарын ұсыну; кәмелетке толмағандардың еңбегіне қатысты құқық нормаларын талдау

	08
	Неке және отбасы құқығы түсінігі. Некені қию және тоқтату жолдары
	08
	Заңнамада отбасының қорғалу жолдары. Некені қию және тоқтату жолдары
	«Неке» және «отбасы» ұғымдарын түсіндіру; некені қию және тоқтатылу шарттарын анықтау

	09
	Әкімшілік құқық түсінігі. 
Әкімшілік құқық бұзушылық түрлері.
Әкімшілік жауапкершілік
	09
	Әкімшілік құқық реттейтін қоғамдық қатынастар. Қоғамдық тәртіпке және адамгершілікке қол сұғатын әкімшілік құқық бұзушылық түрлері. Әкімшілік жауапкершілік  туындайтын жағдайлар
	Әкімшілік құқық ұғымын түсіндіру; әкімшілік құқық бұзушылықтың түрлері мен белгілерін анықтау; құқықтық жағдаяттарды талдау арқылы әкімшілік жауапкершілік түрлерін және оларды қолдану тәртібін түсіндіру

	10
	Қылмыстық құқық түсінігі. Қылмыс ұғымы
	10
	Қылмыстық құқықтың басқа құқық салаларынан ерекшелігі. Қылмыс деп танылатын әрекет
	Қылмыстық құқық ұғымын түсіндіру; қылмыстың белгілері мен түрлерін ажырату

	11
	Қылмыстық құқық бұзушылық түрлері
	11
	Адам және азаматтардың конституциялық және басқа да құқықтары мен бостандықтарына қарсы қылмыстық құқық бұзушылық
	Қазақстан Республикасының қылмыстық құқық нормаларына сәйкес адамдардың әрекетін саралау

	12
	Қылмыстық жауапкершілік
	12
	Қылмыстық жауапкершіліктің мәні.   Сыбайлас жемқорлықтың субъектілері. 
	Құқықтық жағдаяттарды талдау арқылы қылмыстық жауапкершілікті және жаза түрлерін анықтау; сыбайлас жемқорлықпен күреске бағытталған құқықтық актілерді талдау

	13
	Мемлекеттік органдардың конституциялық құрылысы
	13
	Мемлекеттік органдардың қызметі. Мемлекеттік органдардың құрылуында сайлаудың маңызы мен рөлі
	Конституция негізінде мемлекеттік органдардың қызметтерін анықтап, салыстыру; мемлекеттік органдардың құрылуындағы сайлаудың маңызы мен рөлін анықтау

	14
	Азаматтық құқықтағы міндеттеме мен жауапкершілік
	14
	Азаматтық-құқықтық міндеттемелерден туындайтын жауапкершілік 
	Азаматтық құқықтағы міндеттемелерді талдап, жауапкершіліктерін анықтау

	15
	Отбасы мүшелерінің құқығы мен міндеттері
	15
	Отбасы мүшелерінің құқықтық мәртебесі. Бала құқығының қорғалуы
	Отбасы мүшелерінің құқықтары мен міндеттерін анықтау; құқықтық актілерге сүйеніп қоғам мен отбасындағы балалар құқығын талдау

	16
	Құқықтық мемлекет және азаматтық қоғам
	16
	Құқықтық мемлекеттің басты идеялары. Азаматтық қоғамды қалыптастырудың маңызы
	Құқықтық мемлекеттің ерекшелігі мен маңызын анықтау; азаматтық қоғам институттарының рөлі мен маңызын анықтау

	17
	Тұтынушылар құқығын қорғау
	17
	Тұтынушы ретінде өз құқығымызды білу
	Тұтынушылардың құқықтарын қорғау жолдарын ұсыну

	18
	Жер құқығы негіздері
	18
	Жер құқығының құқықтық реттеу түсінігі мен нысаны
	Жер құқығының құқықтық реттеу ұғымы мен нысанын түсіндіру; Қазақстан Республикасының Жер кодексі негізінде жерге меншік құқығы, пайдалану құқығы, және басқа да құқық түрлерін ажырату

	19
	Іс жүргізу құқығының институттары
	19
	Әкімшілік іс жүргізу құқығы институттары.
Азаматтық іс жүргізу құқығының институттары.
Қылмыстық іс жүргізу
құқығының институттары
	Әкімшілік құқық бұзушылық бойынша істерді қарастыратын уәкілеттті органдардың (лауазымды тұлғалардың) құзыретін құқықтық жағдаяттар мысалында ажырата білу: талап қою шарттарын түсіндіру; талап қою арызын оның мазмұны мен формасына қойылатын шарттарға сәйкес құрастыру; кәмелетке толмағандардың қатысуымен болатын қылмыстық құқық бұзушылық істері бойынша іс жүргізу ерекшеліктерін айқындау

	20
	Халықаралық құқық
	20
	Қазақстан Республикасы халықаралық құқық субъектісі
	ҚР азаматтарының шетелде адам құқығы, еңбек қатынастары, білім беру салалары бойынша құқықтарын жүзеге асыруын халықаралық актілер негізінде зерттеу

	Мәнмәтіндік тапсырмалар (мәтін, кесте, графика, статистикалық ақпараттар, суреттер және т.б).


Тесттегі тест тапсырмаларының саны: 
Тест бір дұрыс жауапты таңдауға арналған 50 тест тапсырмасынан тұрады. Оның ішінде: 
[bookmark: _GoBack]- бір дұрыс жауапты таңдаумен 40 тест тапсырмасы;
- 2 контекстке негізделген бір дұрыс жауапты таңдаумен 10 тест тапсырмасы.
	Тесттің бір нұсқасындағы тест тапсырмаларының қиындығы:
	 Тестегі тест тапсырмаларының қиындығы үш деңгейде берілген: базалық деңгейде (A) – 26 %; орташа деңгейде (B) – 60 %; жоғары деңгейде (C) – 14 %.
Базалық деңгейдегі тест тапсырмалары қарапайым білім мен дағдыларын пайдалануға, тестіленушінің ең төменгі дайындық деңгейіне баға беруге, белгілі бір нұсқаулардың көмегімен әрекеттерді орындауға, қарапайым дәлелдер мен ұғымдарды пайдалануға негізделген.
Орташа деңгейдегі тест тапсырмалары негізгі білім мен дағдыларын дұрыс пайдалануға, жаңа жағдайларда қарапайым модельдерді тануға, деректерді талдау мен салыстыруға, жүйелеуге, дәлелдерді қолданып, ақпаратты жалпылау мен қорытынды жасау қабілеттерін бағалауға негізделген.
Жоғары деңгейдегі тест тапсырмалары неғұрлым күрделі білім мен дағдыларын пайдалануды, тапсырмалардың күрделі модельдерін тануды, мәселелерді шешу үшін білім мен дағдыларын біріктіруді, күрделі ақпаратты немесе деректерді талдауды, пайымдауды, тұжырымдарды негіздеуге бағытталған.
Тест тапсырмасын орындау уақыты:
Бір тапсырманы орындаудың орташа ұзақтығы 1 – 1,6 минутты құрайды. Тестілеудің толық орындалу уақыты – 80 минут.
Жеке тест тапсырмаларының орындалуын бағалау:
Дұрыс орындаған бір дұрыс жауапты тест тапсырмасы үшін – 1 балл, дұрыс орындалмаса – 0 балл. 
Ұсынылатын әдебиеттер:
Қазақстан Республикасының Оқу-ағарту министрлігімен бекітілген  «Орта білім беру ұйымдарына арналған жекелеген пәндер бойынша оқулықтар мен базалық оқулықтардың, мектепке дейінгі ұйымдарға, орта білім беру ұйымдарына арналған оқу-әдістемелік кешендердің, оның ішінде электрондық нысандағы тізбесі»
